# Soós Lajos

(Hahót, 1918. aug. 16.– ): színész. A SzAk-t 1949-ig látogatta, majd fellépett a Magyar és a Pesti Színházban. 1950–1957 között az Ifjúsági, 1957-től 1985-ig a József Attila, 1985-től a Népszínház, ill. a Budapesti Kamaraszínház tagja. Lendületes, szenvedélyes alakítások jellemzik művészetét. Jászai Mari-díjas (1975). F.Sz. Peer Gynt (Ibsen); Kovács kapitány (Molnár F.: Olympia); ifj. Nagy István (Bródy S.: A tanítónő); Lefèbre (Sardou: A szókimondó asszonyság); Leone (Jonson: Volpone); Ephraim Cabot (O’Neill: Vágy a szilfák alatt); Jamie Cregan (O’Neill: Egy igazi úr); Takács kapitány (Illyés Gy.: Malom a Séden); Varga Lehel (Kertész Á.: Névnap); Marosán Demeter (Csiky G.: Buborékok); Bethlen Miklós (Németh L.: Eklézsia-megkövetés); Bolyai Farkas (Németh L.: A két Bolyai); Jourdain (Molière: Úrhatnám polgár).