# Sáska János

(?–?): színész. 1792-ben a nagyenyedi református kollégium diákjaként lett az első kolozsvári társ. alapító tagja. Ott játszott 1807-ig, ekkor Pestre jött. 1807–1810 között a pesti társ. tagja, ezután Debrecenben játszott, 1812-ben visszatért Kolozsvárra. Későbbi életéről és pályájáról nincsenek adatok. Erdélyben többnyire fiatal érzékenyjátéki és szerelmes hősöket alakított, de ekkor is vállalt már apa- és uralkodószerepeket. Később ezek alkották szerepkörét. F.Sz. Inkle (Eckartshausen: Inkle és Járikó); Laertes (Sh.–Schröder: Hamlet); Walter (Schiller: Ármány és szerelem); Vadligeti (Kotzebue: A szerelem gyermeke); Artaxerxes (Metastasio).