# Bartók Gyermekszínház

1961-ben alakult. A 6–14 éves korosztálynak tartottak délutánonként előadásokat a Bartók Teremben és az Operettszínházban. 1972-ben saját épületbe költözött a színház, a Paulay Ede utcába, a régi Thália Színház épületébe. 1974-től Budapesti Gyermekszínház néven játszik, nemcsak a kisgyermekeknek, hanem a középiskolás korosztálynak is. 1985-től → Arany János Színház. Az épület rekonstrukciója után, 1991-től – kétévi szünet után – ismét a Paulay Ede utcában tartja előadásait. Műsorán a m. és a világirodalom klasszikusai mellett musicalek, kortárs m. szerzők darabjai is szerepelnek. Alapító ig.-ja 1961-ben Duka Margit volt.