# Bencze Ferenc

(Nagyvárad, 1924. okt.* 4.–Bp., 1990. szept. 6.): színész. Pályáját szülővárosában kezdte 1945-ben, Szabó Ernő felfedezettjeként. Főként operettekben, népszínművekben, középfajú drámákban játszott kisebb-nagyobb szerepeket. 1968-ban átszerződött Kolozsvárra, és Erdély egyik legismertebb, legnépszerűbb karakterszínésze lett. Népszerűsége tovább növekedett mo.-i áttelepülése után. Gyakran szerepelt játékfilmekben. Ösztönös tehetség volt, akit fizikai adottságai, különös, groteszk vonásai predesztináltak a vígjátéki szerepekre. F.Sz. Komoróczy (Barta L.: Szerelem); Rekedthangú (Visnyevszkij: Optimista tragédia); Tigris Brown (Brecht–Weill: Koldusopera); Nicia (Machiavelli: Mandragora); Beaurevers (Achard: A bolond lány); Bojnik (Tersánszky J. J.: Kakuk Marci); Harold (Shaffer: Játék a sötétben); Pincér (Bálint T.: Sánta angyalok utcája).

BENCZE FERENC

* Javítva Benczéné Rácz Judit közlése alapján [2008.06.09.]