# La Grange, Anne de

(Párizs, 1925. júl. 24.–Párizs, 1905. ápr. 26.): énekesnő (szoprán). Francia származású. Tanulmányait Milánóban Francesco Lampetinél és Marco Bordegninél végezte, a Scalában a Norma címszerepében (Bellini) debütált 1847-ben. Ezt követő hangversenykörútján 1850-ben Pesten a Nemzeti Színházban Rosina szerepében (Rossini: A szevillai borbély) mutatkozott be. A Lammermoori Lucia (Donizetti) címszerepét és Lady Macbethet (Verdi: Macbeth) m. nyelven énekelte. Hatalmas hangterjedelme és énektechnikája hatására Erkel Ferenc ekkor írta meg Szilágyi Erzsébet bravúráriáját a Hunyady László c. operában, amely „La Grange-ária” néven vált ismertté. Az ária 1850. júl. 18-án hangzott fel először az énekesnő előadásában. F.Sz. Lammermoori Lucia (Donizetti); Lady Macbeth (Verdi: Macbeth); Fides (Meyerbeer: Próféta).