# Witz Éva

(Bp., 1931. szept. 4.– ): jelmeztervező, grafikus. 1949–1954 között az Iparművészeti Főiskola jelmeztervező szakán tanult. 1968-ig a Jelmezkészítő és Kölcsönző Vállalatnál dolgozott, de a Pannónia Filmstúdió számára is tervezett. 1965–1972 között a József Attila Színház tervezője volt. 1970-től a televízió munkatársa lett, de dolgozott a Pesti Színház és több vidéki társ. számára is. Számos népi együttesnek volt jelmeztervezője. A népművészet dekorativitásának hatása más műfajoknak készített tervein is átsugárzik. 1986-ban Balázs Béla-díjat kapott. F.T. O’Neill: Egy igazi úr; Bornemisza P.–Móricz Zs.: Magyar Elektra.