# D’Arrigo Kornél

(Fiume, 1886. ápr. 18.–Olaszország): színész. Az Országos Színészegyesület színiiskoláját 1913-ban végezte el, és Miskolcon lépett színpadra. 1914-ben Ferenczy Károly kabaréjában, és a Népoperában játszott. 1914-től 1916-ig Debrecenben, 1916-tól 1918-ig Miskolcon, 1918–1921 között a Royal Orfeumban, 1921-ben a Trocadero Kabaréban szerepelt. 1920-ban a Városi Színházban is színpadra lépett. 1922–24 között a Király, 1923–24-ben a Vár, 1924-től 1929-ig a Városi Színházban, 1926-ban Békéscsabán, 1929–30-ban a Király, 1930–1933 között a Fővárosi Operettszínházban kapott szerepeket. 1921-ben, 1923-ban és 1927-ben a Budai Színkörben, 1932–33-ban a Royal Orfeumban, 1932-ben a Vígszínházban, 1936-ban a Kamara Színházban is fellépett. 1928–29-ben színig.-i engedélyt kapott – kizárólag olasz nyelvű előadásokra –, de nem vette igénybe. Élete végén Olaszországban élt. Népszerű operettszínész volt. F.Sz. Offenbach (Faragó J.); Szentgróthy (Lajtai L.: Mesék az írógépről); Gróf (Farkas I.: A Gyurkovics-fiúk); Bambó (Fényes Sz.: Maya); Chamoix (Ábrahám P.: Mese a Grand Hotelben).