# Csillag Amália

(Darázs, 1864–Bp., 1929. febr. 19): színésznő. 1877-ben Sebők Lajosnál kezdte a pályát, 1878-ban Várnay Fábián volt az ig.-ja, utána férjével, → Hatvani Károllyal együtt szerepelt. Főként szubrett szerepekben operettekben és népszínművekben játszott sikerrel. F.Sz. Serpolette (Planquette: A corneville-i harangok), Laura (Millöcker: Koldusdiák).

M.A. 1879: Szuper Károly; 1880: Balogh Alajos; 1881–83: Jakab Lajos, Miklósy; 1883: Szilágyi Béla; 1884-ben Kolozsvár; 1885: Jakab Lajos; 1886–87: Ditrói Mór, Nagy Vince; 1888: Hatvani Károly; 1889: Krecsányi Ignác; 1890: Tiszay Dezső; 1891–93: Makó Lajos; 1893: Tiszay Dezső; 1899–1902: Szendrey.