# Hetényi Antónia

(Nyitra, 1841. szept. 9.–Ádánd, 1909. márc. 26.): színésznő. Hetényi József lánya, majd Szigetközi Zsigmond felesége. Már 1845-től, gyermekként szerepelt édesapja társ.-ában. 1860-tól sikeres operett- és népszínműénekes volt, első osztályú társ.-oknál, olyan ig.-k keze alatt, mint Bényei István, Sztupa Andor, Krecsányi Ignác, Csóka Sándor. 1889 végén ment nyugdíjba Komlóssy Ferenc egy.-éből. Leghíresebb testvére Molnár Györgyné Hetényi Laura volt, de többi testvére – Amália, Béla, Elemér, Emília, Gyula, Jozefa, József – is a színészi pályát választotta. F.Sz. Louise (D’Ennery–Cormon: A két árva); Serpolette (Planquette: A corneville-i harangok); Nagyhercegnő (Offenbach: A gerolsteini nagyhercegnő).

M.A. 1860: Szigeti Imre; 1860–61: Arad; 1864–65: Balogh Lajos; 1865–67: Bényei István; 1867: Budai Népszínház; 1870–71: Sztupa Andor; 1871–72: Kocsisovszky Jusztinné; 1874–75: Krecsányi Ignác; 1875–76: Némethyné Eötvös Borcsa; 1876–78: Sztupa Andor; 1878–79: Csóka Sándor; 1879–82: Sztupa Andor; 1883–84: Szilágyi Béla; 1885–86: Balogh Árpád; 1887–88: Komlóssy Ferenc.