# Szabó Ferenc

(Szabadka, 1936. júl. 3.– ): színész, bábszínész. Amatőr színészként, rend.-ként kezdte pályáját a szabadkai Népkörben. Elvégezte a Szabadkai Népszínház színészképző stúdióját és 1966-ig a színház tagja volt. 1966-tól 1977-ig a szabadkai Gyermekszínház színésze, majd hét évig ismét a Szabadkai Népszínház társ.-ának volt a tagja. Karakter- és komikus szerepeket játszott. 1984-től újra a Gyermekszínházban dolgozik. F.Sz. Tirantello (Greidanus: Iksz úr árnyéka); Cléante (Molière: Tartuffe); Ondardo (Držić–Jusic: Dundo Maroje); Éhes farkas (Vuković: Három röfi, két ordas); Döbrögi (Fazekas M.: Ludas Matyi).