# Závory Andrea

(Bp., 1953. máj. 13.– ): színésznő, előadóművész. 1977-ben a 25. Színház stúdiósaként kezdte pályáját, majd a Várszínház, 1981-től a nyíregyházi Móricz Zsigmond, 1983-tól a kecskeméti Katona József Színház tagja volt. 1986-tól a Népszínház művésznője, 1987 óta szabadfoglalkozású. F.Sz. Peacockné (Brecht–Weill: Koldusopera); Zsuzsi (Beaumarchais: Figaro házassága). Előadóestjei: Alice Csodaországban; Tüzes seb vagyok (Ady-est); Összezsugorodik a táj (erdélyi költészet).