# Horváth Sándor

(Pered, 1932. febr. 16.– ): színész. A SzAk elvégzése után 1956-ban az egri Gárdonyi Géza Színházhoz szerződött, egy év múlva a kaposvári Csiky Gergely Színház tagja lett. 1959-től a Miskolci Nemzeti, 1962-től a Pécsi Nemzeti, egy év múlva a szolnoki Szigligeti Színház tagja volt. 1967–70-ben a veszprémi Petőfi Színház, 1971 óta a József Attila Színház művésze. Drámai erejű művész. Életteli, pontosan átgondolt, felépített alakításai alapos emberismeretről tanúskodnak. Jászai Mari-díjas (1967), érdemes (1975) és kiváló művész (1980). F.Sz. Hlesztakov (Gogol: A revizor); Malvolio (Sh.: Vízkereszt, vagy amit akartok); Lopahin (Csehov: Cseresznyéskert); III. Richárd (Sh.); Zselényi Dezső (Kertész Á.: Makra); Id. Hábetler János (Fejes E.: Rozsdatemető); Eddie Carbone (Miller: Pillantás a hídról).

HORVÁTH SÁNDOR – Domitianus (Páskándi G.: Koronatanú)