# Hobán Jenő

(Hosszúfalu, 1912. máj. 9.–Kolozsvár, 1965. aug. 26.): költő, műfordító, dramaturg. A brassói római katolikus líceumban érettségizett, majd jogi diplomát szerzett a kolozsvári egyetemen 1935-ben. Versei 1932-től jelentek meg különböző erdélyi lapokban és folyóiratokban, 1933-tól újságíró. 1946–1949 között a kolozsvári Állami Magyar Színház irodalmi referense, könyvtárosa, dramaturgja. Több színdarabot fordított román nyelvből, ill. a román nyelv közvetítésével. F.M. Megsiratnak, de megbocsátanak (versek, Kolozsvár, 1934). Fordításai: Caragiale: Farsang; Demetrius: Mai emberek; Petrescu: Erős lelkek; Miller: Az ügynök halála.