# Gali László

(Debrecen, 1943. febr. 12.– ): rendező, színházigazgató. A Kossuth Lajos Tudományegyetem magyar–történelem–népművelés szakát végezte, majd 1971–1976 között a SzAk rendezői szakát. 1975-től 1976-ig a debreceni Csokonai, 1976–78-ban a Pécsi Nemzeti (és az MTV), 1978–79-ben a kecskeméti Katona József Színház rendezője. 1979-től 1986-ig a debreceni Csokonai, 1986-tól az egri Gárdonyi Géza Színház ig.-főrendezője. 1981-től 1986-ig a Színházművészeti Szövetség elnökségi tagja. 1982-ben Jászai Mari-díjat kapott. Legfőbb feladatának a közérthetőséget és a m. drámai hagyományok ápolását tartja. De ebben a hagyományban Tamási Áron népi szürrealizmusa éppúgy helyet kap, mint Örkény István abszurd, vagy Háy Gyula expresszív drámai világa. F.R. Tamási Á.: Énekes madár; Örkény I.: Pisti a vérzivatarban; Radicskov: Repülési kísérlet; Miller: A salemi boszorkányok; Bródy S.: A tanítónő; Sütő A.: Egy lócsiszár virágvasárnapja; Fo: Nem fizetünk, nem fizetünk; Kocsis I.: Vincent van Gogh.