# Kisfaludy Károly

(Tét, 1788. febr. 5.–Pest, 1830. nov. 21.): drámaíró. 1808-tól írt drámákat. Első sikerét 1819-ben aratta, amikor a székesfehérvári társ. bemutatta A tatárok Magyarországban c. vitézi játékát. A lovagdráma m. változatától a végzetdrámán át a kortárs vígjátékig ívelt fejlődése. 24 színpadi művet írt, lefordította Voltaire Brutus c. művét, 9 töredék is maradt utána. F.M. A kérők (1819); Stibor vajda (1820); Iréne (1820); Mátyás deák (1825); A leányőrző (1827); Csalódások (1828); K. K. minden munkái (1893). Több darabját németül is játszották, itthon sikerrel, Bécsben azonban A tatárok megbukott (1821).