# Lengyel Erzsi

(Nagykáta, 1929. febr. 23.– ): színésznő. 1945-ben Győrben kezdte a pályát, 1948-ban a Józsefvárosi, 1951-ben a Szegedi Nemzeti, az Úttörő, 1952-ben az Ifjúsági, 1957-től 1962-ig a Jókai Színházban játszott. 1962-től a Thália Színház, ill. az Arizona Színház tagja. 1960-ban a Kísérleti Színpad alapító tagja volt. Többféle szerepkört – naiva, szubrett, karakter – alakított operettekben és drámai művekben. Jászai Mari-díjas (1953). F.Sz. Nyilas Misi (Móricz Zs.: Légy jó mindhalálig); Stázi (Kálmán I.: A csárdáskirálynő); Maude Meirose (Coward: Forgószínpad).