# Váradi Hédi

(Újpest, 1929. szept. 22.–Bp., 1987. ápr. 11.): színésznő. A SzAk elvégzése után a Madách Színházhoz szerződött, 1964-től haláláig a Nemzeti Színház tagja volt. Szuggesztív egyénisége, bensőséges játékstílusa drámai és vj.-i szerepekben egyaránt jól érvényesült. Számos filmben nyújtott sikeres alakítást. Kossuth-díjas (1975), Jászai Mari-díjas (1960), érdemes (1968), kiváló művész (1973). F.Sz. Júlia (Sh.: Rómeó és Júlia); Cleopatra (Shaw: Caesar és Cleopatra); Mira (Sarkadi I.: Elveszett paradicsom); Éva (Madách I.: Az ember tragédiája); Ágnes (Vörösmarty M.: Czillei és a Hunyadiak); Charlotte Corday (Weiss: Marat/Sade); Maggie (Miller: A bűnbeesés után); Titánia (Sh.: Szentivánéji álom); Kalipszó, Heléné, Kirké (Devecseri G.: Odüsszeusz szerelmei); Helene (Bellon: A csütörtöki hölgyek); Kszenyija (Gorkij: Jegor Bulicsov és a többiek).

VÁRADI HÉDI – Thorhafáiné (Tersánszky Józsi J.: A kegyelmes asszony portréja)