# Hunfi Imre; Hunwald

(Budafok, 1857. okt. 20.–Pécs, 1911. nov. 3.): énekes, rendező. Pályáját Pesten, a Gyapjú utcai német színházban kezdte 1873-ban. Föllépett Berlinben, majd újra a Gyapjú utcában. 1876–1878 között a Népszínház tagja volt. Ezután több évadot töltött Aradon (1892-ig), majd 1897-ig többször fellépett az Óbudai Kisfaludy Színházban. Opera- és operetténekes volt, szépen csengő tenor hanggal. A zenés darabokat rendezte is. F.Sz. Hoffman (Offenbach: Hoffmann meséi); Morales (Lecocq: A kertészleány); Ange Pitou (Lecocq: Angot asszony leánya).

M.A. 1875: Temesváry Lajos; 1876–78: Népszínház; 1881: Miklósy Gyula; 1882: Károlyi, Bogyó Alajos, Aradi Gerő; 1883–85; Mándoky Béla; 1885: Jakab Lajos; 1886: Ditrói Mór; 1887–92: Aradi Gerő, Makó Lajos; 1892: Makó Lajos; 1893: Rakodczay Pál; 1894: Makó Lajos; 1895: Komjáthy János; 1896: Makróczy, Bánfalvy Béla, Pesti Lajos; 1897–99: Krecsányi Ignác; 1899–1901: Csóka Sándor; 1901: Somogyi Károly; 1902–1904: Megyeri Dezső; 1904: B. Polgár; 1905: Szilágyi Dezső; 1905–07: Andorffy; 1907–10: Köves. 1910-ben Pécsett énekiskolát nyitott.