# Chudy József

(Pozsony, 1753. jún. 14.–Pest, 1813. márc. eleje): zeneszerző, karmester. 1785–88-ban Erdődy Nepomuk János gróf pozsonyi kastélyszínházának, 1789-ben Budán a német, majd 1793-ban a magyar, 1798–1801 között ismét a német társulat karmestere volt. Színpadi zenéi elvesztek. Pikkó hertzeg és Jutka Perzsi c. daljátékának 1793. május 6-i, budai bemutatójától számítják a magyar operajátszás kezdetét. Az első magyar énekesjáték zenéje elveszett, csak szövege ismert. – Ir. Major E.: Ch. J. (Zenei Szemle, 1928. 3–4. sz.).