# Nádasy László

(Bp., 1907. máj. 30.–Bp., 1978. febr. 17.): humorista, dramaturg, színpadi szerző. 1925-ben végzett a Kereskedelmi Akadémián, ám később átpártolt a színházhoz. Az 1930-as évek elejétől játszották tréfáit, jeleneteit, bohózatait a fővárosi kabarék. Dramaturgja és háziszerzője volt a Royal Revü Színháznak. 1941–43-ban az OMIKE-ben, 1948–1958 között a Kamara Varietében konferált. 1951-től a Vidám Színpad háziszerzője volt. Operettlibrettót és vígjátékot is írt, melyet sikerrel játszottak külföldön is. Legnépszerűbb a Zacsek c. politikai tréfasorozata volt, melyet Benedek Tibor vitt sikerre.