# Kőmives Erzsi; Kőmüves

(Bp., 1895. ápr. 29.–Bp., 1978. dec. 30.): színésznő. Az Országos Színészegyesület színiiskoláját 1919-ben végezte. Vidéken kezdte pályáját. 1929-ben a Városi Színházhoz szerződött, amelynek 1932-ig tagja. 1933-ban a Magyar Műszínkörben, 1934-ben a Király Színházban, 1935–36-ban és 1937–1941 között Erdélyi Mihály társ.-ában, 1936–37-ben Kassán játszott. 1945-től 1953-ig a szegedi, 1953–54-ben a Madách, 1955–56-ban a Fővárosi Operett, 1957-től 1962-ig a Jókai Színház tagja volt. 1963–1971 között a Thália Színházban szerepelt. Utoljára 1972-ben a Vígszínházban lépett színpadra. Pályája kezdetén drámai szende- és operettszerepeket játszott, később drámai karaktereket formált meg. Figuráit erőteljes, plasztikus eszközökkel, egyénítve formálta meg. F.Sz. Ophélia (Sh.: Hamlet); Margit (Goethe: Faust); Éva (Madách I.: Az ember tragédiája); Médi (Schubert–Berté: Három a kislány); Szaffi (ifj. J. Strauss: A cigánybáró); Vendéglősné (Móricz Zs.: Csibe).