# kamaraszínház

viszonylag csekély számú néző befogadására épített, kis színpaddal rendelkező színháztípus (a kulisszaszínpad mellett arénaszínpadi v. pódiummegoldással, ill. átalakítható nézőtérrel és színpaddal), mely kevés szereplőt mozgató, korlátozott szcenikai megoldásokat alkalmazó színpadi művek (pl. kamarajátékok) előadására alkalmas. A 19–20. sz. fordulóján épültek az első kamaraszínházak, Mo.-on az 1920-as években létesítettek, építettek kamaraszínházakat önállóan v. nagyszínházak második játszási helyeként.