# Fodor Artúr

(Bp., 1896. máj. 10.–?, 1944): színész, rendező, színházigazgató. 1915-ben elvégezte az Országos Színészegyesület színiiskoláját. Pályáját a Vígszínházban kezdte. 1917–1920 között Pécsett, 1920–21-ben Szegeden, 1921–22-ben Kassán, 1922–23-ban Pozsonyban volt színész és rend. 1924–1927 (?) között az újpesti Blaha Lujza Színház műv.-i ig.-jaként dolgozott. 1927-től a Fővárosi Operett, 1929–30-ban a Fővárosi Művész, 1930–31-ben a Városi, 1933–34-ben a Király Színház tagja volt. 1928-ban a Nagykomédiában, 1932-ben a Király Kabaréban is fellépett. 1935–1939 között a Városi Színházban, 1941-től a Royal Revü Színházban, 1944-ben a Revüpalotában kapott szerepeket. 1935-ben Pécsett rendezett is. A fasizmus áldozata lett. Népszerű táncoskomikus volt, de drámai művek jellemszerepeit is játszotta. F.Sz. Mujkó (Huszka J.: Gül Baba); Bazil (Lehár F.: Luxemburg grófja); Pfefferkorn (Lehár F.: A drótostót); Kurrah (Vörösmarty M.: Csongor és Tünde); Novotny Kálmán (Lengyel J.: A nagy börtön). F.R. Szirmai A.: Mágnás Miska; Planquette: A corneville-i harangok; Ábrahám P.: Zenebona. F.M. A gróf úr (operett, 1924).