# Peczkay Endre

(Bp., 1937. jún. 10.– ): színész. 1959-ben végezte el a SzAk-t és a győri Kisfaludy Színházba szerződött. 1967-től 1971-ig a Vidám Színpad, majd 1977-ig a szolnoki Szigligeti Színház tagja. 1977 óta a Budapesti Gyermekszínház, ill. az Arany János Színház művésze. A Szekszárdi Német Bemutató Színpad alapító tagja. Zenés és prózai művek karakterszerepeit alakítja nagy tudatossággal. F.Sz. Madách (Felkai F.); Ottó (Katona J.: Bánk bán); dr. Falke (ifj. J. Strauss: A denevér); Kuligin (Csehov: Három nővér); Szilvai professzor (Szigligeti E.: Liliomfi); Baltafy (Kisfaludy K.: A kérők).