# Szatmári Ágnes

(Szatmár, 1932. márc. 17.– ): díszlet- és jelmeztervező. 1956-ban végzett a kolozsvári Ion Andreescu Képzőművészeti Intézetben, 1957 őszétől nyugdíjba vonulásáig a szatmári Északi Színház díszlet- és jelmeztervezője. Száznál is több munkáját realista szemlélet, ötletesség és megkapó színkezelés jellemzi. Baranga Kerge birka c. vj.-ának színpadképéért a legjobb díszletet megillető díjjal és dicsérő oklevéllel jutalmazták az 1958-as országos versenyen. F.T. Goodrich–Hackett: Anna Frank naplója; Bródy S.: A tanítónő; Goldoni: A chioggiai csetepaté; Albee: Nem félünk a farkastól.