# Somlay Júlia; Schneider

(Miskolc, 1906. jan. 18.–Bp., 1954. jan.–febr.): színésznő. Somlay Artúr leánya. A SzAk-t 1929-ben végezte el. Vidéki társ.-okban kezdte pályáját. 1931-ben atyja társ.-ával szerepelt. 1933–34-ben Pécsett, 1936–1939 között Debrecenben, 1941-től 1944-ig az Új Magyar Színházban játszott. 1947–48-ban Debrecenben, 1948–49-ben a Művész, 1950–1953 között a Madách Színházban lépett fel. Prózai darabok jellemszerepeit játszotta. F.Sz. Carlotta (Heltai J.: A néma levente); Mária (Vaszary J.: Csak egy nap a világ); Mrs. Hedges (Kanin: Ócskavas nagyban).