# Brada Ede

(Bécs, 1879. márc. 14.–Bp., 1955. máj. 8.): táncos, balettmester, koreográfus. Tanulmányait Bécsben végezte. 1892-től a bécsi Opera szólótáncosa és József főherceg gyermekeinek tánctanára volt. Az Operaházban 1902-ben lépett fel először, 1915-ig vezető szólista, 1924-ig magántáncos volt. 1919-től 1931-ig az Opera balettmestere. Közben saját balettiskolát is alapított. 1925-től 1936-ig a Magyarországi Táncmesterek Egyesületének elnöki tisztét töltötte be, és tanított a Táncmesterképző Iskolában is. Operaházi működése során számos önálló művet és operai balettbetétet készített. F.K. Mályvácska királykisasszony (1921); Árgyilus királyfi (1924); Petruska (1926); A diótörő (1927): Az ezüst kulcs (1928).