# Csarnóy Katalin

(Szolnok, 1948. dec. 26.– ): táncosnő. Az ÁBI-ben 1967-ben szerzett balettművész diplomát, s az Operaház tagja lett, 1972–1982 között magántáncosa. 1975–1982 között Maurice Béjart egy.-ének, A XX. Század Balettjének is vezető szólistája, 1983–1984-ben a madridi, 1984–1989 között a nyugat-berlini Operaházban vezető balerina volt. Kiváló felkészültségű klasszikus táncosnő, aki a modern művekben is sikereket ért el. Párizsban telepedett le, balett tanítással foglalkozik. Liszt Ferenc-díjas (1975). F.Sz. Diana (Seregi L.: Sylvia); Fekete asszony (Seregi L.: A cédrus); Kiválasztott lány (Béjart: Tavaszünnep); Zaréma (Zaharov: A bahcsiszeráji szökőkút); főszerep (Seregi L.: Kamarazene No. 1.); főszerep (Lander: Etűdök); főszerep (Béjart: Ez lenne a halál?).

CSARNÓY KATALIN a Kamarazene, No. 1. (Hindemith–Seregi L.) c. balettben