# László Zsuzsa

(Sepsiszentgyörgy, 1964. máj. 11.– ): színésznő. 1987-ben végzett a marosvásárhelyi Szentgyörgyi István Színművészeti Intézetben, és a szatmári Északi Színház szerződtette. 1990–92-ben a kolozsvári Állami Magyar, 1992-től a Marosvásárhelyi Nemzeti Színház tagja. Kiváló jellemformáló színésznő, aki temperamentumos, fiatal lányok, asszonyok figuráit alakítja. F.Sz. Charlotte (Pineiro: A Poskett család titka); Tipetupa (Fodor S.: Csipike és Tipetupa); Ariel (Sh.: A vihar); Verdiana (Bánffy M.: Martinovics).