# Majoros István

(Ravensburg, 1946. júl. 24.– ): balettművész, koreográfus. 1967-ben végzett az ÁBI-ben. 1967-től 1981-ig a Pécsi Balett magántáncosa. Közben 1977-ben balettmesteri oklevelet szerzett. 1983-tól 1992-ig a debreceni Csokonai Színházban működő egy.-t vezette, ahol számos színházi betétkoreográfiát – Faust, Carmen, Cigányszerelem, La Mancha lovagja, Charley nénje stb. –, ill. önálló baletteket is készített. 1992-től a Miskolci Nemzeti Színház koreográfusa. F.K. Variációk táncosokra és ütőhangszerekre (1984); Liszt-balettest (1987).