# Népvarieté

(1950–1952): a városligeti Panoptikum épületében 1947 tavaszán Németh Nándor Fortuna Varieté-Komédia néven nyitott színházat, amelynek három műsora maradt fenn. 1950 tavaszán a színház Népvarieté néven nyílt meg újra. Galambos úr, Arany Manó személyében kikiáltója is volt. 1950 nyarán Kamara Varieté néven szerepelt, majd ún. esztrádműsorokat, 1951–52-ben pedig jó színvonalú kabaréműsort játszott, Békés András, Hegedűs Tibor, Seregi László, Benedek Tibor, Latabár Árpád, Horváth Tivadar rendezésében. 1952 őszén szűnt meg.