# Gyenge Árpád

(Asszonyvására, 1925. dec. 13.–Bp., 1979. júl. 1.): színész. 1945-ben Pécsett kezdte pályáját, majd Sopronban és Debrecenben játszott. 1949-ben az Állami Bányász Színházhoz került, 1950-ben pedig a Madách Színházhoz, melynek haláláig tagja maradt. 1954-től távoktatás keretében végezte a SzAk-t. Epizodista, hamiskásan rokonszenves karakterek kitűnő megformálója volt. Tvj.-ok, filmek epizódszerepeit alakította. Jászai Mari-díjas (1968). F.Sz. Candy (Steinbeck: Egerek és emberek); Írnok (Achard: A bolond lány); Tanfelügyelő (Gogol: A revizor).