# mozgásszínház

az emberi test mozgásformáiból kiinduló, alapvetően nem verbális színházi kifejezési formák összefoglaló neve. A legkülönbözőbb szellemi indíttatású és a legváltozatosabb mozgásnyelvezetet, ill. szcenikai megoldásokat felhasználó produkciók a mozgás, a zene és a tér jelértékű látványkompozíciójából teremtik meg sajátos világukat, amely a nézőben asszociációk, érzések, hangulatok és gondolatok áramlását idézi elő. A mozgásszínház a nyolcvanas évek elejétől, Mo.-on az évtized közepétől megjelenő fogalmához szokták sorolni többek között: a táncszínházat, az utca-, a látványszínházat, és a japán gyökerű butót.