# Gyenes Magda

(Bp., 1925. jan. 5.– ): színésznő. 1940-ben végzett Rózsahegyi Kálmán színiiskolájában, majd vidéken kezdte pályáját. 1944-ben Kőszegi Géza szabadkai társ.-ától két évadra a Pécsi Nemzeti Színházhoz szerződött. 1946 őszén a Vidám Operett Színpadon szerepelt. 1951-től 1960-ig, majd 1964-től 1967-ig a Fővárosi Operettszínház szubrettje volt. 1960–1964 között a Petőfi Színházban játszott. Kiváló tánctudásával, jó színészi képességeivel emelkedett a népszerű vezető művészek sorába. 1967 óta az USA-ban él. F.Sz. Juliette (Lehár F.: Luxemburg grófja); Stázi (Kálmán I.: A csárdáskirálynő); Sárika (Lehár F.: Vándordiák); Iduna (Burkhardt: Tűzijáték); Ninon (Kálmán I.: A montmartre-i ibolya); Vilma (Farkas F.: Vők iskolája); Nelly (Vacek: Jó éjt, Bessy!).