# Lőrinczy Éva

(Békéscsaba, 1938. febr. 9.– ): színésznő. 1959-ben végezte el a SzAk stúdióját. Pályáját a debreceni Csokonai Színházban kezdte, majd 1970–72-ben és 1976–81-ben a Szegedi Nemzeti, 1973–76-ban a debreceni Csokonai, 1977–78-ban a Békés Megyei Jókai, 1980–1985 között a Bartók Gyermekszínházban lépett fel. 1986 óta a kecskeméti Katona József Színház tagja. Prózai művek hősnőit, és karakterszerepeit alakítja. F.Sz. Zilia (Heltai J.: A néma levente); Ilus (Örkény I.: Macskajáték); Erzsébet (Schiller: Stuart Mária); Dr. Mathilde von Zahnd (Dürrenmatt: A fizikusok).