# Somló Gábor

(Kaposvár, 1953. aug. 30.– ): színész. 1973-ban segédszínészként kezdte pályáját a Békés Megyei Jókai Színházban. 1978-tól a debreceni Csokonai, 1983-tól a nyíregyházi Móricz Zsigmond Színház tagja. 1984-től ismét Debrecenben, 1985-től Szegeden, 1989-től Békéscsabán, 1990-től a Szegedi Nemzeti Színházban játszik. Prózai művekben, zenés darabokban vidám karakterfigurákat, nagyobb epizódszerepeket alakít. F.Sz. Timoteus barát (Machiavelli: Mandragóra); Fegyka (Bock: Hegedűs a háztetőn); Kubanek (Zerkovitz B.: Csókos asszony).