# Komjáthyné Závodszky Teréz

(Fót, 1860. jan. 27.–Bp., 1930. okt. 9.): színésznő. A vidéki színészet kedvelt drámai művésze volt, de népszínművekben is szívesen fellépett. 1878-ban Mándoky társ.-ánál, Nagyváradon kezdte pályáját. 1893-ban ment feleségül Komjáthy János igazgatóhoz, s visszavonulásáig (1910) vele járta Győrt, Sopront, Debrecent, végül Kassát. F.Sz. Medea (Grillparzer); Stuart Mária (Schiller); Fedora (Sardou); Bátki Tercsi (Tóth E.: A falu rossza).

M.A. 1881: Mándoky Béla; 1881–84: Krecsányi Ignác; 1884–85: Kassa; 1885–87: Krecsányi Ignác; 1887–89: Győr-Sopron, Kassa; 1890–1903: Krecsányi Ignác.