# Schodel János

(Pozsony, 1796. máj.–Pest, 1863. jún.): zenetanár, operarendező, zeneszerző. Pozsonyban tanult, s apjához hasonlóan zongoratanári képesítést szerzett, de később énektanárként is működött. 20 évesen Kolozsvárra került, ahol 1826-ban feleségül vette énekes tanítványát, Klein Rózát. 1838–40-ben a Nemzeti Színház tagjaként a társ. énektanítója, s Szilágyi Pállal az operák rend.-je volt. Több zeneműve nyomtatásban is megjelent.