# Raksányi Gellért

(Szigetvár, 1925. júl. 19.– ): színész. 1947-ben végzett a SzAk-n, azóta a Nemzeti Színház tagja, ma már nyugdíjas. 1989-ben a Nemzeti Színház örökös tagja lett. A m. színházművészet egyik legismertebb karakterszínésze, aki főleg kis, ill. epizódszerepekben alkot nagyot. Robusztus alkat, finom megfigyelésekkel színesített jellemformáló erő, ízes beszéd jellemzi. Hosszú pályafutása során számtalan szerepbe ugrott be, Németh László: Galilei élete c. drámájának – a címszerepen kívül – valamennyi szerepét eljátszotta az évek során. Több mint ötven filmben és tv-filmben szerepelt. A Szomszédok c. tv-sorozat törzsszereplője. Kossuth-díjas (1992), Jászai Mari-díjas (1966), érdemes (1978) és kiváló művész (1989). F.Sz. Az oroszlán (Shaw: Androcles és az oroszlán); Szmirnov (Csehov: A medve); Mardian (Sh.: Antonius és Cleopátra); Biberách (Katona J.: Bánk bán); Bakos Béla (Németh L.: Villámfénynél); Pompeius (Sh.: Szeget szeggel); Zemljanyika (Gogol: A revizor); Donat (Gorkij: Jegor Bulicsov és a többiek); Tar (Szabó M.: Az a szép, fényes nap); Medvegyev (Gorkij: Éjjeli menedékhely); Ferenci (Kornis M.: Halleluja); Jakob Engstrand (Ibsen: Kísértetek); Mendoza (Shaw: Tanner John házassága); Elnök (Rose: Tizenkét dühös ember); Pedellus (Móricz Zs.: Légy jó mindhalálig); Jethro (Madách I.: Mózes); Bükszéki (Vészi E.: Le az öregekkel!); Albertus (Márai S.: A kassai polgárok); Vándor (Sarkadi I.–Szörényi L.–Bródy J.: Kőműves Kelemen); Postás (Örkény I.: Tóték). Önálló estje: Álarc nélkül.

RAKSÁNYI GELLÉRT – postás (Örkény I.: Tóték)