# Deák Éva

(Debrecen, 1954. márc. 6.– ): színésznő. A SzAk elvégzése után 1980-tól egy-egy évadot Veszprémben és Szegeden töltött. 1982-től 1987-ig a zalaegerszegi Hevesi Sándor Színházban volt színész, majd a debreceni Csokonai Színházba szerződött. 1990 óta az egri Gárdonyi Géza Színház művésze. Alkata, mély hangja főként karakterszerepek eljátszására teszi alkalmassá. F.Sz. Ilma (Vörösmarty M.: Csongor és Tünde); Gertrudis (Katona J.: Bánk bán); Elise (Molière: A fösvény); Kata (Sh.: A makrancos hölgy); Andromakhé (Giraudoux: Trójában nem lesz háború).