# Külkey László

(Bp., 1926. márc. 22.– ): énekes (tenor). Tanulmányait a Zak-n Maleczky Oszkár és dr. Sipos Jenő vezetésével folytatta 1938-tól. Ezzel egy időben a Pázmány Péter Tudományegyetem jogi fakultását is elvégezte. 1946-tól az Operaház magánénekese. A Trisztán és Izolda c. opera Ifjú hajós szerepében debütált 1946-ban. Vendégszerepelt számos európai országban, az USA-ban és Kanadában. Több mint 60 szerepet alakított, részben lírai tenor-, részben comprimario- és karakterszerepeket. Az újjászervezett Operabarátok Egyesületének elnöke. F.Sz. V. László (Erkel F.: Hunyadi László); Ottó (Erkel F.: Bánk bán); Bolond (Muszorgszkij: Borisz Godunov); Almaviva (Rossini: A szevillai borbély); Walther (Wagner: Tannhäuser).