# Benedekné Csercser Natália

(Kassa, 1827. aug. 25.–Bp., 1869. ápr. 16.): énekes-színésznő. 1847-től dunántúli városokban szerepelt. 1848–1851 között a Nemzeti Színház színész- és énekesnője. Ezután a legerősebb, operát és népszínművet, majd operettet is játszó társ.-ok tagja. Éveket töltött Latabár Endre, Szabó József és Reszler István együttesénél. Győr, Szeged, Arad, Kassa, Nagyvárad, Debrecen voltak pályájának legfontosabb állomásai. 1853-tól Benedek József színész felesége. Naivaszerepeket játszott, sikereket aratott a francia vígjátékok nadrágszerepeiben, kedvelt népszínmű-énekesnő volt. Egy németből fordított vígjátékáról is tudunk. F.Sz. Csillagné (Szigligeti E.: Egy szekrény rejtelme); Mariska (Szigligeti E.: Liliomfi); Lenke (Szigligeti E.: Két pisztoly); Piroska (Szigeti J.: Szép juhász); Irén (Czakó Zs.: Leona); Georges (Beecher–Stowe–Benedek: Tamás bátya kunyhója); Léon (Saint–Georges–Lopez: Choissy kisasszony); Smike (Dinaux–Goubaux–Lemoine: Az árva fiú és a londoni koldusok).