# színpadnyílás

a színpadot a nézőtértől elválasztó falban kialakított nyílás. Régebben díszes keret vette körül. A 20. sz. modern színházai a merev elválasztás felszámolására törekedtek, így különféle technikai megoldásokkal elérték, hogy a színpadnyílás szélességi és magassági méretét változtatni lehessen. A zsinórpadlással rendelkező – 8 m-nél nagyobb belmagasságú – színpadok színpadnyílását biztonsági (vas)függönnyel zárják le.