# Szendrő Ferenc

(Kispest, 1911. dec. 20.– ): színházigazgató, rendező. 1930-től a háború végéig a munkás-kultúrmozgalom egyik vezetője volt. 1937-től részt vett Hont Ferenc vezetésével a Független Színpad munkáiban, valamint a zak-i és a vigadói estek szervezésében. 1945–1949 között a Munkás Kultúrszövetség főtitkára, 1949–50-ben a Miskolci Nemzeti Színház, majd az Ifjúsági és az Úttörő Színház ig.-ja. 1957-ben az Irodalmi Színpad alapítója, amelynek 1972-ben történt nyugdíjazásáig ig.-ja volt. Itt számos irodalmi műsort rendezett. Érdemes művész (1973). F.R. Áprily L.: Idahegyi pásztorok; Babits M.: Második ének; Kosztolányi D.: A lovag meg a kegyese.