# Begányi Ferenc

(Miskolc, 1937. febr. 27.– ): énekes (basszus). Pályafutását – a Bartók Béla Zeneművészeti Szakközépiskolában Balassa Istvánné irányításával folytatott énektanulmányok után – 1964-ben kezdte énekkari tagként az Operaházban, 1966-ban lett magánénekes. A repertoár csaknem valamennyi jelentős basszus szólamát, mintegy 70 szerepét énekelte. Számos hanglemez- és televíziós operafelvétel közreműködője. Hangversenyénekesként is fellép. 1973-ban Liszt Ferenc-díjjal, 1981-ben érdemes művész c. tüntették ki. F.Sz. II. Fülöp (Verdi: Don Carlos); VIII. Henrik (Donizetti: Anna Bolena); Fiesco (Verdi: Simone Boccanegra); Mephisto (Gounod: Faust); Borisz Godunov (Muszorgszkij); Kékszakállú (Bartók B.: A kékszakállú herceg vára); Porgy (Gershwin: Porgy és Bess).

BEGÁNYI FERENC – Porgy
(Gershwin: Porgy és Bess)