# Békéscsabai Nemzetközi Bábfesztivál

kétévente megrendezésre kerülő bábjátékos-találkozó, amely a gyermekekhez szóló programok hazai és külföldi kínálatából válogat. Támogatója a város és a megye vezetése, a művelődési tárca és a Kereskedelmi Szakszervezetek Szövetsége, ill. annak jogelődje. Védnöke a Bábjátékos Egyesület és az UNIMA Magyar Központja. Szervezője és lebonyolítója a Megyei Művelődési Központ. Egy-egy fesztiválon mintegy nyolc külföldi és tíz-tizenkét hazai együttes lép fel. A produkciókat nemzetközi zsűri értékeli. A programokat kiállítások és ankétok egészítik ki.