# Némethyné Eötvös Borcsa

(?, 1833–Kispest, 1909. szept. 21.): színésznő, igazgató. 1845-ben kötötte első szerződését: kardalosa lett a Nemzeti Színháznak. 1848-tól férjével, Némethy Györggyel két évre Kolozsvárra kerültek. Ezután tizenhét éven át ismét az ország első színházában játszottak. Sokoldalú művésznő volt; népszínmű-énekes és operettszubrett, vígjátéki színésznő és táncos. 1866. márc. 18-án búcsúzott el a Nemzeti Színháztól. Hat évi vándorszínészet után 1873-ban igazgatásba kezdett férjével. 1880 tavaszán végleg visszavonult. F.Sz. Zsuzsi (Szigeti: Kísértet); Évi (Szigeti: Cigány); Bianca (Sh.: Makrancos hölgy); Nanine (Dumas: Gauthier Margit); Laura (Doppler–Szigligeti: Pánkösti királynő).

M.A. 1866–67: Károlyi; 1867–68: Latabár Endre; 1869–70: Szuper Károly; 1870–72: Szathmáry Károly; Sztupa Andor; 1872–73: Károlyi; 1876–77: Sztupa Andor; 1878: Kolozsvár. Igazgatóként: 1873: Nagybánya; 1873–74: Szatmár; 1874: Nyíregyháza, Nagykároly, Sopron, Győr, Szombathely, Esztergom; 1874–75: Szabadka; 1875: Sopron, Eger, Jászberény; 1875–75: Miskolc; 1877: Makó; 1877–78: Kecskemét; 1878–79: Kecskemét; 1879: Cegléd, Nagykőrös, Szolnok, Munkács, Hajdúszoboszló, Homonna; 1879–80: Sárospatak.