# Dancsházi Hajnal

(Tiszasüly, 1951. ápr. 24.– ): színésznő. A Nemzeti Színház stúdiójában, majd a SzAk-n tanult 1975-ig. Egy évadot a veszprémi Petőfi Színházban töltött, majd 1976–1988 között a József Attila Színház művésze volt. 1988 óta szabadfoglalkozású színművész. Elsősorban vígjátékok karakterszerepeiben nyújt emlékezetes alakításokat. F.Sz. Dorine (Molière: Tartuffe); Kate (Ayckbourn: Hálószobakomédia); Sári (Ágoston Gy.–Vitéz M.–Vadnai L.: Meseautó).