# Viola Mihály

(Ács, 1922. jún. 22.–Bp., 1981. márc. 25.): színész. 1944-ben végzett a SzAk-n. 1945–48-ban a Művész, 1948-tól a Kis Színház és több vidéki és fővárosi színházban szerepelt. 1954-től 1981-ig, haláláig a Vidám Színpad tagja. Elegáns, jó humorú, mindig mértékkel karikírozó színész volt. F.Sz. Csongor (Vörösmarty M.: Csongor és Tünde); Oberon (Sh.: Szentivánéji álom); Kossuth (Illyés Gy.: Fáklyaláng); Frank (Shaw: Warrenné mestersége).