# Hargitai Zsuzsa

(Bp., 1945. ápr. 30.– ): táncos, pedagógus. Oklevelét 1988-ban szerezte az ÁBI pedagógusképzőjében. 1961–1982 között a Budapest Táncegyüttes táncosa, utóbb magántáncos, asszisztens. Főbb szerepeit Molnár István, Simon Antal és Molnár Lajos kor.-iban táncolta. 1977–1981 között a gödöllői Agrártudományi Egyetem táncegyüttesének vezetője. 1982–88-ban a Népszínház Táncegyüttes előadója. Számos szólószerepet táncolt Györgyfalvay Katalin kor.-iban. 1989-től a Közép-Európa Táncszínházban, 1992-től a Budapest Táncegyüttesnél tréningvezető asszisztens. Liszt Ferenc-díjas (1982).